b'\n_START_ARTICLE_\nS\xc3\xbcdost Autobahn\n_START_PARAGRAPH_\nS\xc3\xbcdost Autobahn er en betegnelse for motorvej A3 i \xc3\x98strig, der forl\xc3\xb8ber fra S\xc3\xbcdautobahn A2 syd for Wien til Eisenstadt, hvor den slutter sig til Schnellstra\xc3\x9fe S31. Den har en samlet l\xc3\xa6ngde p\xc3\xa5 38 kilometer. Motorvejen er planlagt forl\xc3\xa6nget til den ungarske gr\xc3\xa6nse ved Klingenbach. Anl\xc3\xa6gsperioden forventes af v\xc3\xa6re 2013 til 2016._NEWLINE_Oprindelig skulle S\xc3\xbcdost Autobahn ved Wien krydse S1 og knytte sig videre til S\xc3\xbcdosttangente A23 ved Simmering og derfra f\xc3\xb8re helt ind til Wien. P\xc3\xa5 grund af protester fra milj\xc3\xb8aktivister blev A3 dog bygget til det nuv\xc3\xa6rende tilknytningspunkt p\xc3\xa5 S\xc3\xbcdautobahn A2. Nummereringerne af afk\xc3\xb8rslerne i Burgenland viser tegn p\xc3\xa5 denne \xc3\xa6ndrede linjef\xc3\xb8ring, da numrene ved gr\xc3\xa6nsen til Nieder\xc3\xb6sterreich springer fra afk\xc3\xb8rsel nr. 13 til afk\xc3\xb8rsel nr. 30.'